b'\n_START_ARTICLE_\nNiina Sepp\n_START_PARAGRAPH_\nNiina Sepp (vene \xd0\x9d\xd0\xb8\xd0\xbd\xd0\xb0 \xd0\x92\xd0\xb0\xd1\x81\xd0\xb8\xd0\xbb\xd1\x8c\xd0\xb5\xd0\xb2\xd0\xbd\xd0\xb0 \xd0\xa1\xd0\xb5\xd0\xbf\xd0\xbf) (30. august 1949 Saksamaa \xe2\x80\x93 21. detsember 2008 Narva-J\xc3\xb5esuu) oli eesti pedagoog, Narva-J\xc3\xb5esuu keskkooli direktor, Narva-J\xc3\xb5esuu linnavolikogu liige, Narva k\xc3\xb5rgkooli rajaja ja rektor._NEWLINE_Niina Sepp l\xc3\xb5petas 1972. aastal Tallinna Pedagoogilise Instituudi. Seej\xc3\xa4rel t\xc3\xb6\xc3\xb6tas ta \xc3\xbclikoolis 15 aastat teadurina ja hiljem inglise keele \xc3\xb5ppetooli juhataja aset\xc3\xa4itjana._NEWLINE_Aastal 1986 sai temast pedagoogikakandidaat, 1989 dotsent._NEWLINE_Aastal 1991 rajas ta Narvas Narva k\xc3\xb5rgkooli, kus t\xc3\xb6\xc3\xb6tas rektorina aastani 1999, mil k\xc3\xb5rgkool muudeti Tartu \xc3\x9clikooli Narva Kolled\xc5\xbeiks._NEWLINE_Alates aastast 2000 kuni surmani t\xc3\xb6\xc3\xb6tas Niina Sepp Narva-J\xc3\xb5esuu keskkooli direktorina._NEWLINE_Niina Sepp on 25 teadusliku publikatsiooni (sealhulgas kahe monograafia) autor._NEWLINE_Aastal 2002 kandideeris ta kohaliku omavalitsuse volikogude valimistel ja p\xc3\xa4\xc3\xa4ses linnavolikokku.'